Badmintona vienspēļu vakara līga

nolikums

**1. Vispārīgie jautājumi**

* 1. Šis nolikums nosaka kārtību, kādā norisinās sacensības „Olaines vienspēļu vakara līgā 2019”, turpmāk – Līga.
  2. Līga tiek rīkota, lai popularizētu kluba formāta badmintona turnīrus, it īpaši spēlētājiem ar nelielu pieredzi.
  3. Vakara līgu rīko sporta klubs „OLAINE” sadarbībā Olaines Sporta centru.
  4. Spēlētājiem ir jāievēro Jaunolaines sporta nama iekšējās kārtības noteikumi, īpašu uzmanību pievēršot halles segumam piemērotu apavu izmantošanai.
  5. Tērpam jābūt atbilstošam badmintona spēles prasībām. Ir pieļaujams spēlēt garajā tērpā.
  6. Turnīra direktors: Andrejs Šlikovs

1. **Norises vieta un laiks**
   1. Līga norisinās Jaunolaines sporta namā, Meža ielā 2a, Jaunolaine.
   2. Līgas posmi norisināsies **31.janvārī, 28.februārī, 28.martā, 25.aprīlī un 23.maijā plkst. 19:00-22:00.**
2. **Līgas dalībnieki un spēļu formāts**
   1. Līgā var piedalīties jebkurš badmintona spēlētājs.
   2. Līgā sacensības notiek četras grupās – vīriešu A un B, sieviešu un veterānu (45+).
   3. Katrā posmā pieteiktie dalībnieki startē savas meistarības grupas ietvaros.
   4. Spēles tiek spēlētas pēc BWF noteikumiem ar izņēmumu, ka katra spēle norit vienā setā līdz 21 punktam. Pie rezultāta 20-20, nākamais punkts ir izšķirošais.
   5. Katrā spēlē pretinieki tiek mainīti, lai nodrošinātu vismaz 4 dažādus pretiniekus katrā vakarā.
   6. Par vakara uzvarētāju kļūst spēlētājs, kuram ir vislielākais iegūto punktu skaits. Organizators nodrošina, lai katram spēlētājam vakara ietvaros tiktu nodrošināts līdzīgs spēļu skaits (+/- 1 spēle).
   7. Spēles notiek ar Yonex Aerosensa spalvu bumbiņām, ko nodrošina paši dalībnieki.
   8. Spēles tiesā paši spēlētāji. Nepieciešamības gadījumā spēlētāji par tiesnesi var pieaicināt jebkuru nespēlējošo dalībnieku.
3. **Līgas rezultāti un spēlētāju reitings**
   1. Līgas katra posma rezultāti tiek ieskaitīti kopējā Līgas reitingā pēc šāda principa - par uzvaru setā tiek ieskaitīti 6 punkti, par zaudējumu – 0-5 punkti saskaņā ar tabulā norādīto:

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Punkti setā | 21 | 20 | 19 | 18 | 17 | 16 | 15 | 14 | 13 | 12 | 11 | 10 | 9 | 8 | 7 | 6 | 5 | 4 | 3 | 2 | 1 | 0 |
| Kopvērtējumā | 6 | 5 | 4 | | 3 | | | 2 | | | | 1 | | | | | 0 | | | | | |

4.2.Līgas jaunpienācēji tiek iekļauti līgas reitingā pēc to aktuālā LBF vienspēļu reitinga.

4.3. Pēc katra nospēlētā posma reitinga 2 labākie grupas spēlētāji iegūst tiesības startēt augstākā grupā nākamajā posmā, savukārt 2 vājākie – tiek pārcelti uz zemāku grupu

4.3.1. Ja pārceltie spēlētāji nākamo spēļu posmu izlaiž, organizatoram ir tiesības atļaut augstākā grupā startēt labākajiem zemākas grupas spēlētājam, kuri šajā posmā piedalās, lai sabalansētu kortu noslodzi un nodrošinātu vienādu spēļu skaitu visiem posma dalībniekiem.

4.4 .Katra posma rezultāti un spēlētāju reitingi tiek publicēti interneta vietnē www.olainessports.lv līdz nākamās dienas pl. 20:00.

4.5 Līgas posmu rezultāti tiks iekļauti Latvijas Reitingā vienspēļu kategorijā.

1. **Pieteikšanās** 
   1. Elektroniskie pieteikumi jānosūta uz A73olaine@gmail.com vai sms formātā uz 29352398 līdz iepriekšējās dienas plkst. 20:00.
   2. Katrs pilngadīgais sacensību dalībnieks ir personīgi atbildīgs par sava veselības stāvokļa atbilstību Līgas sacensībām, ko apstiprina ar savu pieteikumu un piedalīšanos spēlēs. Nepilngadīgu dalībnieku veselības stāvokļa atbilstību apliecina ārsta izziņa vai viens no vecākiem ar savu parakstu.
   3. Papildu informāciju par sacensību norisi var saņemt pa tālruni: 29352398 vai e-pastu A73olaine@gmail.com.